Airbus A300

Airbus A300 er en flytype med kort til middels rekkevidde. Flytypen produseres av Airbus Industries. Prototypen A300B1 fløy første gang 28. oktober 1972 og den første av den første produksjonsserien A300B2 fløy første gang 28. juni 1973. A300 var det første bredbuksflyet med bare to motorer og inspirerte Boeing til å utvikle flytypen Boeing 767 og senere Boeing 777. Den siste A300 som ble produsert, en A300F4-605R bygget for FedEx, fløy 18. april 2007.

 A300B1 og B2 

 A300B1 Prototyper. Kun to fly ble bygget av denne varianten. Hadde to General Electric CF6-50A jetmotorer på 218 kN hver. Den ene A300B1 ble leaset av Trans European Airways i 1974.

 A300B2  ble utviklet etter ønske fra Air France om økt passasjerkapasitet. Dette ble oppnådd ved å forlenge skroget med 2,65 m til en total lengde på 53,60 m som gav kapasitet for 281 passasjerer med 8 i bredden og 345 passasjerer med 9 i bredden. Denne første produksjonsvarianten ble utstyrt med to General Electric CF6-50C på 227 kN hver og ble satt i drift hos Air France hvor A300 debuterte den 23. mai 1974 på ruten mellom Paris og London.

 A300B2K ble utviklet etter forespørsel fra South African Airways om en variant av A300B2 med Krüger-type flaps. Denne varianten fløy første gang 30. juli 1976 og fire fly ble levert til South African Airways i november 1976. Ytterligere ni A300B2K ble også bestilt av Toa Domestic Airlines i 1979.

 Spesifikasjoner A300B1 A300B2-100 Lengde 50,95 m 53,60 m Vingespenn 44,84 m 44,84 m Høyde 16,53 m 16,53 m   Nettovekt 69 000 kg 85 910 kg Motor 2× General Electric CF6-50A turbofanmotorer 2× General Electric CF6-50C turbofanmotorer Ytelser   Normal passasjerkapasitet 220 251 Maksimal passasjerkapasitet 302 345 Maksimal lastet vekt 120 000 kg 137 000 kg Motorytelse 218 kN per motor 227 kN per motor Topphastighet Mach 0,84 Mach 0,86 Rekkevidde (normalt lastet)  3 425 km

 A300B2-100 ble også levert med 2× Pratt & Whitney JT9D-59A turbofanmotorer på 236 kN hver.

 A300B4 


 A300B4 fløy første gang 26. desember 1974 og ble satt i bruk første gang med Germanair i mai 1975. A300B4 ble utviklet som en variant av A300B2 med lengre rekkevidde, og skiller seg blant annet fra B2 ved en ekstra drivstofftank med en kapasitet på 12 500 kg og et modifisert drivstoffsystem. Dimensjonene er identiske med B2, men B4 er tyngre og har en rekkevidde på 3 700 km. A300B4 ble den første Airbus som fikk innpass på det amerikanske markedet, hvor den gikk under navnet A300 Whisperliner. Airbus lånte ut fire fly til Eastern Airlines gratis i seks måneder, noe som betalte seg da flyselskapet bestilte 23 A300B4 i juni 1978. En ordre som senere vokste til 35 fly, inkludert to A300B2.

 A300B4-600 er en ytterligere strukket variant med en total lengde på 54,08 m og en passasjerkapasitet på opptil 361 passasjerer avhengig av konfigurasjon. A300B4-600, ofte referert til som A300-600, introduserte også blant annet digital avionikk og vektsparende komposittmaterialer. Leveres med et utvalg av General Electric CF6-80C2 eller Pratt & Whitney PW4000 jetmotorer.

 A300B4-600R er en variant av A300B4-600 med økt rekkevidde.

 Spesifikasjoner A300B4-200 A300B4-600 A300B4-600R Lengde 53,60 m 54,08 m 54,08 m Vingespenn 44,84 m 44,84 m 44,84 m Høyde 16,53 m 16,53 m 16,53 m  Nettovekt 91 000 kg 90 115 kg 89 800 kg Motor 2× General Electric CF6-50C2 turbofanmotorer 2× General Electric CF6-80C2A1 turbofanmotorer 2× General Electric CF6-80C2A5 turbofanmotorer Ytelser   Normal passasjerkapasitet 251 266 266 Maksimal passasjerkapasitet 345 361 361 Maksimal lastet vekt 165 000 kg 165 000 kg 170 500 kg Motorytelse 233,5 kN per motor 262,5 kN per motor 278 kN per motor Topphastighet Mach 0,82 Mach 0,82 Mach 0,82 Rekkevidde (normalt lastet) 6 290 km 6 755 km 7 495 km

 A300B4-600ST «Beluga» 


 A300B4-600ST Super Transporter, også kjent som «Beluga», ble utviklet for å transportere seksjoner av fly for Airbus, og fløy første gang 13. september 1994. I alt fem fly av denne typen er bygget, og alle er operert av Airbus Transport International. A300B4-600ST er basert på A300B4-600R og har 80% av delene felles, inkludert vinger og motorer.

 Spesifikasjoner A300B4-600ST Lengde 56,15 m Vingespenn 44,84 m Høyde 17,84 m   Nettovekt 86 500 kg Motor 2× General Electric CF6-80C2A8 turbofanmotorer Ytelser   Maksimal lastet vekt 155 000 kg Motorytelse 262,5 kN per motor Maksimal marsjhastighet 780 km/t Rekkevidde (med 40 tonn last) 2 778 km

 A300B9 og B10 

 A300B9 var en strukket variant som senere ble utviklet til A330.

 A300B10  ble prototypen til A310.

 Spesifikasjoner A300B9 A300B10 Lengde 57,27 m 46,66 m Vingespenn 44,83 m 43,90 m   Motor 2× General Electric CF6-50C turbofanmotorer 2× General Electric CF6-50C turbofanmotorer Ytelser   Passasjerkapasitet 309 210 Maksimal lastet vekt 150 000 kg 121 000 kg Normal rekkevidde 4 000 km 3 240 km

 A300C4 


 A300C4 er et konvertibelt passasjer-/fraktfly basert på A300B4.

 A300C4-600 er et konvertibelt passasjer-/fraktfly basert på A300B4-600.

 Spesifikasjoner A300C4-200 A300C4-600 Lengde 53,60 m 54,08 m Vingespenn 44,84 m 44,84 m Høyde 16,53 m 16,53 m   Nettovekt 89 200 kg 89 200 kg Motor 2× General Electric CF6-50C2 turbofanmotorer 2× Pratt & Whitney PW4158 turbofanmotorer Ytelser   Normal passasjerkapasitet 145 266 Maksimal passasjerkapasitet 315 361 Maksimal lastet vekt 165 000 kg 170 500 kg Motorytelse 233,5 kN per motor 258 kN per motor Topphastighet Mach 0,82 Mach 0,82 Rekkevidde (normalt lastet) 4 625 km 4 905 km

 A300F4 


 A300F4 er et fraktfly basert på A300B4.

 A300F4-600R er et fraktfly basert på A300B4-600R.

 Spesifikasjoner A300F4-200 A300F4-600R Lengde 53,60 m 54,08 m Vingespenn 44,84 m 44,84 m Høyde 16,53 m 16,53 m   Nettovekt 79 400 kg 81 300 kg Motor 2× General Electric CF6-50C2 turbofanmotorer 2× General Electric CF6-80C2A5 turbofanmotorer Ytelser   Maksimal lastet vekt 165 000 kg 170 500 kg Motorytelse 233,5 kN per motor 278 kN per motor Topphastighet Mach 0,82 Mach 0,82 Rekkevidde (normalt lastet) 4 625 km 5 840 km 

 A300 operert av SAS 

SAS hadde fire A300B2-320, en type som kun ble brukt av SAS og som blir beskrevet som en hybrid mellom A300B2 og A300B4. Disse ble fra juni 1983 oppgradert til A300B4-120 standard. A300 hadde sin jomfrutur med SAS 18. februar 1980, og to av flyene ble benyttet på rutene København-London, Oslo-London, 
København-Paris og København-Madrid mens de to andre gikk i chartertrafikk med Scanair. Et av flyene gikk tapt i en ulykke 18. desember 1983 under leasing av Malaysian Airline System, og de siste tre ble solgt fra Scanair til Conair i 1987.

 Eksterne lenker 

 Airbus A300, offisiell side
 A300-bilder

Kategori:Passasjerfly
Kategori:Airbus
Kategori:Introduksjoner i 1974
Kategori:Tomotors jetdrevne luftfartøy
Kategori:Bredbuksfly